Direcţia Cultură Consiliului municipal Chişinău anunţă concurs pentru ocuparea funcţiilor vacante de director în următoarelor instituţii de învăţămînt artistic extrașcolar:

1. Școala de arte ”Valeriu Poleacov” (profilul: muzică, teatru, dans; arte plastice)
2. Școala de arte plastice ”Alexei Șciusev” (profilul: arte plastice);

La funcţia de director poate candida persoana care întruneşte cumulativ următoarele condiţii:

***- deţine cetăţenia Republicii Moldova;***

***- are studii superioare universitare;***

***- are o vechime în activitate didactică de cel puţin trei ani, constituie avantaj deținerea de competențe relevante profilului instituției (muzică, dans, teatru, arte plastice);***

***- la data expirării termenului de depunere a dosarelor, nu a împlinit vîrsta de 65 ani;***

***- cunoaşte limba română;***

***- este aptă din punct de vedere medical (fizic şi neuropsihic) pentru exercitarea funcţiei;***

***- nu are antecedente penale;***

***- nu a fost concediată în ultimii 5 ani pe baza art.86 alin.(l) lit.l), m) şi n) din Codul muncii.***

Candidaţii pentru ocuparea funcţiei de director al instituţiei de învăţământ artistice extrașcolar depun personal sau prin reprezentant (la serviciul resurse umane al Direcției Cultură), prin poştă sau prin e-mail în termen de 30 zile calendaristice din ziua publicării anunţului dosarul de concurs care cuprinde următoarele acte obligatorii:

- cererea de participare la concurs, al cărei model este specificat în anexa nr.l la Regulamentul cu privire la organizarea și desfășurarea concursului pentru ocuparea funcției de director și director adjunct în instituțiile de învățămînt general (Monitorul Oficial nr.124-130 din 22.05.2015);

- copia actului de identitate;

- copia/copiile actului/actelor de studii autentificate;

- copia/copiile actului/actelor ce confirmă gradul didactic/managerial şi/sau titlul ştiinţific/ştiinţifico-didactic;

- curriculum vitae, al cărui model este specificat în anexa nr.2 la Regulament;

- certificatul medical care atestă faptul că persoana este aptă din punct de vedere medical, fizic şi neuropsihic, pentru exercitarea funcţiei;

- cazierul judiciar sau declaraţia pe propria răspundere;

*-* programul de dezvoltare a instituției pentru 5 ani;

 Candidatul poate anexa şi alte documente pe care le consideră relevante, inclusiv recomandări, copii ale actelor care atestă formarea continuă, performanţele profesionale şi manageriale demonstrate în cadrul concursurilor locale / naţionale/internaţionale, publicaţiile didactice şi ştiinţifice, statutul de expert /evaluator naţional/internaţional etc.

Actele vor fi depuse la serviciul resurse umane, Direcția Cultură pe adresa: Chișinău, str. București, 68, biroul 607.

Data-limită de depunere a actelor – **10 decembrie 2016.**

Persoana responsabilă de oferirea informațiilor suplimentare: Viorica Cabac, telefon de contact:(022) 245289

**Bibliografia concursului:**

**I. Acte legislative generale**

* Constituţia Republicii Moldova din 29.07.1994 Monitorul Oficial al Republicii Moldova Nr. 1 din 18.08.1994.
* Legea privind accesul la informaţie, nr. 982 – XIV din 11.05.2000 Monitorul Oficial al Republicii Moldova nr. 88-90/664.
* Legea cu privire la petiționare nr. 190 din 19.07.1994 Monitorul Oficial al Republicii Moldova nr. 6-8 art. Nr. 23.
* Codul Muncii al Republicii Moldova, 2003, Monitorul Oficial Nr. 159-162 art. Nr. 648
* Hotărârea Guvernului Republicii Moldova nr. 381 din 13.04.2006 „Cu privire la condiţiile de salarizare a personalului din unităţile bugetare”.

**II. Acte legislative şi normative în domeniul învățământului**

* Codul Educației nr. 152 din 17 iulie 2014, (art.36 învățămîntul extrașcolar), Monitorul Oficial nr. 319-324 din 24.10.2014.
* Regulamentul școlilor de muzică, arte și arte plastice, aprobat prin ordinul ministrului culturii nr.196 din 23.08.2011.
* Planurile de învățământ pentru școlile de muzică, arte și arte plastice pentru anul de studii 2015-2016, aprobate prin ordinul ministrului culturii nr.179 din 22.09.2015
* Regulamentul de atestare a cadrelor didactice din învățământul preșcolar, primar, special, complementar, secundar și mediu de specialitate (ordinul Ministerului Educației nr. 336 din 03.05.2013).
* Regulamentul – cadru de organizare și funcționare a consiliului de administrație din unitățile de învățământ general, aprobat prin ordinul Ministerului Educației nr. 77 din 20 februarie 2015.